**Білім беру саласы:** Коммуникация.  
**Бөлімі:** Сөйлеуді дамыту.  
**Тақырыбы:** Біздің ойыншықтарымыз  
**Мақсаты:** балалардың ойыншықтар туралы түсінігін молайту, сөйлеуде зат  
есімдерді жекеше, көпше түрде қолдану,сөздерде дауысты «ә-ө» дыбыстарды  
анық айта білуін қалыптастыру.  
**Міндеті: а) Білімділік:** балалардың ойыншықтар туралы түсініктерін  
кеңейту, ойыншықтардың аттарын атай отырып, оларды сипаттап айтуға  
дағдыландыру.  
**ә) Дамытушылық:** жануарлардың төлдерінің аттарын жекеше, көпше  
түрде айту қабілетін дамыту.  
**б) Тәрбиелік:** ойыншықтарды күтіп ұстауға тәрбиелеу.  
**Күтілетін нәтиже:**  
**Жасайды:** «ә», «ө» дыбыстарын дұрыс айтуға арналған тапсырмаларды;  
**Түсінеді:** жануарлар мен олардың төлдері туралы мағлұматтарды;  
**Қолданады:** педагог сұрақтарына тыңғылықты жауап беру іскерліктерін;  
**Алдын ала жүргізілетін жұмыс:** әңгімелесу.  
**Сөздік жұмыс:** қозылар, күшіктер.  
**1.Ұйымдастырушылық кезең.**  
**Шаттық шеңбері.**  
Біз қандаймыз, қандаймыз?  
Шұғылалы таңдаймыз,  
Күлімдеген күндейміз,  
Еш уайымды білмейміз.  
**2.Негізгі кезең.**  
– Балалар, сендерді ата-әжелерің, әке-аналарың қандай сөздермен еркелетеді?  
– Сендерді үлкендердің жақсы көретіні соншалық, төрт түлік малдың  
төлдерінің аттарымен еркелетеді екен. Педагог балаларға бір үй жануарының  
және олардың бірнешеу болып тұрған суреттерін көрсетеді.  
– Балалар, қандай үй жануарларын білесіңдер?  
Олардың баласы (төлі) қалай аталады?  
– Бірнеше қозыны қалай айтамыз?  
– Бірнеше күшікті ше?  
Билингвалды компонент: қозы – ягненок,күшік – щенок.  
**Сергіту сәті:**  
Құлыншағым, құндызым,  
Құлдырайды, шабады.  
Жылтыңдаған жұлдызым  
Құстай қанат қағады.  
**«Не қалай дыбыстайды?»** дидактикалық ойыны.  
**Шарты:** үлестірмелі суреттерді пайдалана отырып, жануарлардың қалай  
дыбыстайтынын қайталайды. Педагог жануарлардың суретін көрсетеді.  
– Бұл не?  
– Сиыр.  
– Сиырдың төлі қалай аталады?  
– Бұзау.  
Олар қалай дыбыстайды?  
«Мө-мө-мө» дейді, яғнимөңірейді.  
– Мынау не?  
– Қой.  
– Қой төлін қалай атаймыз?  
– Қозы, қошақан.  
– Қой мен қошақан қалай дыбыстайды?  
– «Мә-мә-мә» дейді, яғни маңырайды.  
Балалармен үй жануарлары және оның төлдерін атап, қалай  
дыбыстайтынын сұрау.  
**Рефлексия:** Балалардан үйде, балабақшада кіммен ойнайтындарын, қандай  
ойыншықтарды жақсы көретіндері, қандай үй жануарларын білетіндерін,  
олардың төлдерін қалай атайтындары туралы сұрақ-жауап әдісі арқылы  
сұрау.